钦定古今图书集成/理学汇编/文学典/第129卷 > 《汨罗潭吊屈原》前人
## 钦定古今图书集成/理学汇编/文学典/第129卷 > 《汨罗潭吊屈原》前人

楚山迸断楚水寒，灵均死作青琅玕。酒星西堕吊冤
魄，白云乱点秋江兰。兰花娇掇湘夫人，竹枝细奏云
中君。吴钩拂潭潭喷雪，碧空孤雁流斜曛。衡岳为几
洞庭为，杯羞鵩酿海三酹楚材。霞开薜荔梦欲落，月
出芙蓉魂复来。鸾车翠旌飒如雨，星冠玉衣姣犹女。
女媭扬灵宋玉啸，惨淡《离骚》映江渚。含悲投我辛夷
“簪，北斗回杓振南吕。苍梧冥冥帝何许，鬼火青青髑
髅语。”上官子兰生不人，荆王客死飘游尘。孤臣荒冢
是鱼腹，明珠怒发骊龙鳞。逆鳞难批光易晕，七窍之
心翻自殉。魍魉狐狸何代无，万古苍天不堪问。自君
骚破潇湘天，词人哀怨无穷年。文章烂熳与寂寞，蠹
鱼萤火照残编。功名千态空言久，二仪七曜更相寿。
狱中《易》亦穷愁书，六经晚激东归叟。扬雄赋反骚，徐
卿赋。反反。是非靡定。端尽付蒲萄盏。君也独醒吾独
醉。远游且学神仙蜕。醉来一曲《沧浪》歌，天公其奈渔
郎何。